  Майя Бывальцева Глазкрын вордскем Елизавета Туктамышева фигурной нискыланъя дуннелэн чемпионатаз нылъёс пӧлын азвесь медаль утӥз. Ӵошатсконъёс Швецилэн шоркараз Стокгольмын ортчизы. 24-тӥ южтолэзе вакчи программа бере Елизавета куинетӥ инты басьтӥз вал,26-тӥ южтолэзе эрико (произвольной) программаын озьы ик куинетӥ луиз. Кык ӵошатсконъя баллъёсты ватсаса (220, 46), Туктамышева чемпионатлэн азвесь призёрез луиз. Пусъём, Россиысь спортсменкаос быдэс пьедесталэз басьтӥзы. Дуннелэн чемпионкаез Анна Щербакова луиз (233,17), куинетӥ интыын Александра Трусова (217,20). Нялтас вераса, куать ар талэсь азьло? 2015-тӥ арын, та йӧ вылын ик Елизавета Туктамышева Европалэн чемпионкаез луиз, но кык толэзь ортчыса, Шанхайын дуннелэн чемпионатаз зарни медаль басьтӥз. Тегъёс: Спорт ЛизаТуктамышева Глазкар фигурнойнискылан  